সংবেদন
সংবেদন হল উদ্দীপনার জন্য প্রাথমিক অনুভূতি বা চেতনাবোধ। সংবেদন প্রাণীকে জগৎ সম্পর্কে অবহিত করে এবং এ সংবেদনের মাধ্যমেই প্রতিক্রিয়ার সৃষ্টি হয়ে থাকে। অর্থাৎ কোন উদ্দীপক (যেমন - শব্দ, তাপ, আলো) ইন্দ্রিয়ে আঘাত করলে (যেমন - কান, ত্বক, চোখ) যে অনুভূতি বা সচেতনতার সৃষ্টি হয় তাকেই সংবেদন বলে। সংবেদন ও প্রতিক্রিয়ার মধ্যে পার্থক্য রয়েছে। সংবেদন সৃষ্টি হওয়ার পর মস্তিষ্ক এর ব্যাখ্যা দান করে। একে প্রত্যক্ষন বলা হয়। প্রত্যক্ষনের ব্যাখ্যার উপর নির্ভর করেই মস্তিষ্ক সিদ্ধান্ত নেয় কেমন প্রতিক্রিয়া করা উচিত।